|  |  |
| --- | --- |
|  |  |
| გამოცხადების თარიღი:დასრულების თარიღი: | 07 ივნისი 202412 ივნისი 2024 (18:00 საათი) |
| საკონტაქტო პირები | ხატია ითიურიძეkhitiuridze@bog.ge +995 599 390 044ცირა რუხაძეTs.rukhadze@bog.ge +995 555 330 646  |
|  |  |

 **ტენდერი სს „საქართველოს ბანკი“-სათვის (ს/კ: 204378869) ქეითერინგის მომსახურების შესყიდვაზე**

**ინსტრუქცია ტენდერში მონაწილეთათვის**

პრეტენდენტებმა სისტემაში უნდა ატვირთონ სატენდერო დოკუმენტაციით მოთხოვნილი ყველა დოკუმენტი. ტენდერში მონაწილეობის მისაღებად აუცილებელია პრეტენდენტმა შეავსოს და წარმოადგინოს ფინანსური შეთავაზება **- დანართი N1** და ინფორმაცია კომპანიის შესახებ - **დანართი N2**;

პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით (არსებობის შემთხვევაში);

სატენდერო წინადადება წარმოდგენილი უნდა იყოს საქართველოს ეროვნულ ვალუტაში - ლარში და მოიცავდეს საქართველოს კანონმდებლობით გათვალისწინებულ გადასახადებს და გადასახდელებს;

ხელშეკრულების მოქმედების პერიოდში, შესყიდვის ობიექტის ღირებულებები იქნება ფიქსირებული;

ანგარიშსწორება განხორციელდება წარმოდგენილი ინვოისის საფუძველზე;

ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირ(ებ)თან დაკავშირებით ელექტონული ფოსტის ან ტელეფონის საშუალებით;

ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს;

ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს;

წინამდებარე ტენდერის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას. ბანკი უფლებამოსილია ნებისმიერ დროს შეწყვიტოს, გააუქმოს ან გადაავადოს ტენდერი თავისი შეხედულებისამებრ.

**წინადადების წარდგენით კომპანია ეთანხმება სატენდერო დოკუმენტაციაში მითითებულ მოთხოვნებსა და პირობებს.**

1. **ზოგადი ინფორმაცია:**

სს „საქართველოს ბანკი“ აცხადებს ტენდერს ქეითერინგის მომსახურების შესყიდვაზე. მოსახურება მოიცავს ნებისმიერი სახის ფურშეტის ორგანიზებას (პერსონალით), ასევე ინვენტარის დაქირავებასა და დამხმარე პერსონალის მხარდაჭერას.

ტენდერი შედგება ორი ეტაპისგან:

* ფინანსური შეთავაზების წარმოდგენა;
* დეგუსტაცია (დეგუსტაციაში მონაწილეობას მიიღებს მხოლოდ პრეკვალიფიცირებული კომპანიები);

გამარჯვებულის გამოვლენამდე, ბანკი უფლებამოსილია დაგეგმოს შეხვედრები ტენდერში მონაწილე შერჩეულ კომპანიებთან, გასაუბრებისა და შესაძლო დამატებითი დეტალების დაზუსტების მიზნით.

* 1. **აუცილებელი მოთხოვნები**
* ბანკისათვის გამოყოფილი კონკრეტული საკონტაქტო პირ(ებ)ი;
* ოპერატიული რეაგირება ბანკიდან დაფიქსირებულ მოთხოვნებზე:
	+ მათ შორის მოთხოვნის დაფიქსირება შესაძლოა მოხდეს ღონისძიებამდე 1 სამუშაო დღით ადრე (შეკვეთების ~60%);
	+ 3-4 საათით ადრე - იშვიათად და მხოლოდ გამონაკლის შემთხვევებში;
	+ დანარჩენი მოთხოვნის წილი იგეგმება რამდენიმე სამუშაო დღით ადრე.
* მრავალფეროვანი მენიუ;
* მენიუს შედგენის შესაძლებლობა, ბანკის მიერ განსაზღვური მოთხოვნის შესაბამისად;
* საჭიროების შემთხვევაში, მხოლოდ ინვენტარის გაქირავება - ჭურჭელი, მაგიდები, აქსესუარები (სუფრა);
* მომსახურე პერსონალი (სასურველია დრესკოდით);
	1. **მომსახურების გაწევის ვადა:**

ხელშეკრულება გაფორმდება 1 წლის პერიოდზე;

მიმწოდებელმა ვალდებულია მომსახურების გაწევა განახორციელოს ბანკის მოთხოვნის შესაბამისად (თვეში დაახლოებით 30-40 მოთხოვნა, საჭიროებებიდან გამომდინარე);

მოთხოვნა გულისხმობს: ნებისმიერი სახის ქეითერინგული მომსახურების გაწევას (ფურშეტი, ყავის შესვენება, ინვენტარი, მომსახურე პერსონალი).

* 1. **მომსახურების გაწევის ადგილი:**

მომსახურების გაწევა უნდა განხორციელდეს ბანკის მოთხოვნის შესაბამისად, ქ. თბილისის მასშტაბით.

შესაძლებლობის შემთხვევაში, მიმწოდებელმა სატენდერო წინადადებასთან ერთად უნდა წარმოადგინოს ინფორმაცია კონკრეტულ რეგიონ(ებ)ში მომსახურების გაწევის შესაძლებლობის შესახებ.

* 1. **საკვალიფიკაციო მოთხოვნები:**
* პრეტენდენტ კომპანიას უნდა გააჩნდეს ქეითერინგის მომსახურების **არანაკლებ 3 წლიანი გამოცდილება;**
* დაკისრებული ვადებულების შესასრულებლად პრეტენდენტ კომპანიას უნდა ჰყავდეს **კომპეტენტური და გამოცდილი გუნდი;**
* პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში;

* 1. **ტენდერის ფარგლებში წარსადგენი სავალდებულო დოკუმენტაცია**

ტენდერით დაინტერესებულმა კომპანიებმა ყველა სავალდებულო დოკუმენტი უნდა ატვირთონ პლატფორმაზე <https://tenders.ge/> . დოკუმენტები უნდა აიტვირთოს უფლებამოსილი პირის ხელმოწერით და ბეჭდით (არსებობის შემთხვევაში).

**სავალდებულო დოკუმენტაცია:**

* **ფინანსური შეთავაზება - დანართი N1 -** საქართველოს ეროვნულ ვალუტაში -ლარში და მოიცავდეს საქართველოს კანონმდებლობით გათვალისწინებულ გადასახადებს და გადასახდელებს. აღნიშნულში მითითებული უნდა იყოს ყავის/ჩაის შესვენებისა და სადილის ღირებულება 1 პერსონისთვის, ასევე მიმწოდებლის მენიუები, აუცილებელია შევსებულ იქნას დანართის ყველა გვერდი.
* ღირებულება უნდა მოიცავდეს მომსახურების გაწევისთვის საჭირო ყველა ხარჯს (მ.შ. მენიუ, ტრანსპორტირება, ჭურჭლის/რეზერვუარების ფასი და სხვ.).
* **ინფორმაცია კომპანიის შესახებ - დანართი N2;**
* **კომპნიის მოღვაწეობის მოკლე აღწერა/პრეზენტაცია** (სადაც ნაჩვენები იქნება პრეტენდენტის გამოცდილება, შესრულებული პროექტები, კლიენტების სია და სხვა);
* **რეკომენდატორების სია,** მათთან მუშაობის გამოცდილების წლებისა და საკონტაქტო ინფორმაციის მითითებით.
* **ამონაწერი სამეწარმეო რეესტრიდან.**

\* ტენდერის განმავლობაში პრეტენდენტს აქვს ვალდებულება მოთხოვნისამებრ წარმოადგინოს ნებისმიერი იურიდიული თუ ფინანსური დოკუმენტი.

* 1. **შეფასების კრიტერიუმები**

გამარჯვებული კომპანია შეირჩევა შეფასების კრიტერიუმების მიხედვით:

* ფინანსური წინადადება 70%
* დეგუსტაცია 30%\*

**\*** დეგუსტაციაში მონაწილეობას მიიღებს მხოლოდ პრეკვალიფიცირებული კომპანიები. პრეტენდენტი, რომლის საკვები პროდუქტიც არ დააკმაყოფილებს შემსყიდველის მოთხოვნებს, დისკვალიფიცირებული იქნება ტენდერიდან.

**წინადადებები შეფასდება** სატენდერო კომისიის მიერ წინასწარ განსაზღვრული კრიტერიუმების და წონების მიხედვით. წინადადება შეიძლება ჩაითვალოს არსებითად შესაბამისად თუ ის აკმაყოფილებს სატენდერო დოკუმენტაციის მოთხოვნებს რაიმე მატერიალური გადახრების, დათქმისა და გამოტოვების გარეშე.